VRANDA จ่อออกหุ้นกู้ 600 ลบ. นำเงินขยายธุรกิจ
VRANDA เตรียมออกหุ้นกู้วงเงิน 600 ลบ. เพื่อใช้เป็นเงินทุนหมุนเวียนในกิจการ พร้อมเสนอผู้ถือหุ้นพิจารณาวันที่ 7 ต.ค.65 
VRANDA เตรียมออกหุ้นกู้วงเงิน 600 ลบ. เพื่อใช้เป็นเงินทุนหมุนเวียนในกิจการ พร้อมเสนอผู้ถือหุ้นพิจารณาวันที่ 7 ต.ค.65
31 ส.ค. 2565

บริษัท วีรันดา รีสอร์ท จำกัด (มหาชน) หรือ VRANDA เปิดเผยว่า ที่ประชุมคณะกรรมการบริษัทครั้งที่ 4/2565 เมื่อวันที่ 30 สิงหาคม 2565 มีมติอนุมัติให้เสนอต่อที่ประชุมผู้ถือหุ้นเพื่อพิจารณาอนุมัติการออกและเสนอขายหุ้นกู้ของบริษัท ในวงเงินรวมไม่เกิน 600 ล้านบาท เพื่อนำเงินที่ได้จากการออกและเสนอขายหุ้นกู้ไปสำหรับใช้ในการดำเนินธุรกิจปัจจุบันของบริษัท และใช้เป็นเงินทุนหมุนเวียนในกิจการของบริษัท เดินหน้าขยายกิจการ เพื่อวัตถุประสงค์อื่นตามที่คณะกรรมการบริษัทเห็นสมควร
โดยมีมติอนุมัติกำหนดให้มีการจัดประชุมวิสามัญผู้ถือหุ้น ครั้งที่ 1/2565 ในวันที่ 7 ตุลาคม 2565 เวลา 10:00 น.โดยเป็นการจัดประชุมผ่านสื่ออิเล็กทรอนิกส์  และกำหนดรายชื่อผู้ถือหุ้นที่มีสิทธิเข้าร่วมประชุม (Record Date) ในวันที่ 15 กันยายน 2565